בנוסף, המציאות הכלכלית ומצב המשק בישראל לאחר חודשי המאבק בקורונה מייצרים גם אתגרים לא פשוטים עבור סטודנטים רבים באוניברסיטאות ובמכללות השונות ברחבי הארץ.
במסגרת המיזם יוכלו הסטודנטים להנות מתמיכה כלכלית בימים לא פשוטים אלה ויצטרפו למערך החינוכי המפעיל את התכנית. קיומה של התכנית באופן נרחב, יאפשר להורים לצאת לעבוד במהלך כל חודש יולי ועד ל- 6 באוגוסט.
יו"ר מרכז השלטון המקומי חיים ביבס: "יחד עם מפעל הפיס אנחנו ממשיכים לייצר פתרונות יצירתיים ולתמוך בחברה בישראל בימים של חוסר ודאות. באמצעות הרחבת המלגות יוכלו הסטודנטים להקל מהעול הכלכלי ולתרום באופן משמעותי להפעלת תכנית החינוך הנרחבת בישראל. הרשויות המקומיות ימשיכו לקחת אחריות ולספק פתרונות להורי וילדי ישראל. "
יו"ר מפעל הפיס, רו"ח אביגדור יצחקי: "מפעל הפיס גאה להמשיך ולהירתם למאמץ הלאומי ולאפשר מתן מענה ראוי הן לרשויות המקומיות בישראל שגילו יכולות מנהיגות מעוררות כבוד במשבר הקורונה והן עבור ציבור הסטודנטים בישראל שהיוו את חוד החנית של רוח ההתנדבות והנתינה במהלך המשבר. המיזם המבורך יאפשר מענה חינוכי לילדים בחופש הגדול, יקל את הנטל הכלכלי על ציבור הסטודנטים בישראל ויאפשר להורים להמשיך לעבוד".
יו״ר מרכז המועצות האזוריות, שי חג׳ג׳: "ההתגייסות של מפעל הפיס מסייעת לרשויות המקומיות בהיערכות להפעלת הקייטנות באופן מלא, ויסייע לנו לגייס את כח האדם האיכותי הנדרש להפעלת הקייטנות."
ההרשמה הינה עד 29/06/2020.
בקשות שישלחו לאחר מכן, לא יתקבלו.